open-index/open-wikipedia-markdown huggingface dataset:
Grb Solomonskih Ostrva

**Grb Solomonskih Ostrva** se sastoji od štita oko kojeg se nalaze krokodil i ajkula. Iznad štita se nalazi dekorisani šljem i stilizirano sunce. Ispod štita je traka sa natpisom "*To Lead Is to Serve*" (Predvoditi znači služiti).
Preko štita se nalazi kaciga s ukrasima okrunjena stiliziranim suncem.

Datoteka:Badge of the Solomon Islands (1906–1947).svg|Grb Solomonskih Ostrva (1906-1947)
Datoteka:Badge of the Solomon Islands (1947–1956).svg|Grb Solomonskih Ostrva (1947-1956)
Datoteka:Badge of the Solomon Islands (1956–1978).svg|Grb Solomonskih Ostrva (1956–1978)

## Također pogledajte 
* Zastava Solomonskih Ostrva

## Reference 
Solomonska Ostrva
Kategorija:Solomonska Ostrva
Grb Tonge

mini|desno|200px|Grb Tonge

**Grb Tonge** dizajniran je 1875. Sastoji se od štita podijeljenog na četiri polja. U donjem desnom nalaze se tri mača, koji predstavljaju tri dinastije kraljeva Tonge. U donjem lijevom polju je golubica sa maslinovom grančicom, simbol mira. U gornjem lijevom uglu nalaze se tri zvijezde na žutom polju koje simbolizuju tri glavna ostrva Tonge (Tongatapu, Vavaʻu i Haʻapai). U gornjem desnom uglu je kruna, simbol kralja. Iznad štita nalaze se dvije zastave Tonge i kraljevska kruna, a ispod traka sa natpisom: "*Ko e ʻOtua mo Tonga ko hoku Tofiʻa*" (Bog i Tonga su moje naslijedstvo).

## Također pogledajte 
* Zastava Tonge

## Reference 
Tonga
Kategorija:Tonga
Grb Tuvalua

mini|200px|Grb Tuvalua
**Grb Tuvalua** je štit sa zlatnim obodom koji je ukrašen uzorkom s osam mitridae školjki i osam listova banane. Unutar štita je prikaz tradicionalne kolibe (maneaba) koja kod Kiribati naroda služi za sastanke, prikazana ispod plavog neba na zelenoj podlozi. Ispod podloge nalaze se stilizirani prikazi okeanskih valova u plavoj i žutoj boji. Grb je odobrio Kolegij za grbove i dodijeljen kraljevskim nalogom 3. decembra 1976. Ispod štita je traka sa natpisom *"Tuvalu mo te Atua"* (*"Tuvalu za Svemogućeg"*), a ovo je ujedno i naziv himne Tuvalua.

## Također pogledajte 
* Zastava Tuvalua

## Reference 
Tuvalu
Kategorija:Tuvalu
Grb Vanuatua

**Grb Vanuatua** sastoji se od melanezijskog ratnika koji drži koplje  stojeći ispred planine Tabwemasana (najviši vrh zemlje) iza kojeg se nalaze dva ukrštena lista bujadi i kljova divlje svinje. Ispod njega je zlatni svitak sa nacionalnim motom "*Long God yumi stanap*" (Stojimo sa Bogom).
Originalnu verziju dizajnirao je australijski umjetnik Rick Frazer 1980. Budući da ovaj nacionalni simbol Vanuatua nije u skladu s pravilima heraldike za tradicionalni grb, pa se umjesto toga može smatrati nacionalnim amblemom (državni amblem Vanuatua).

## Također pogledajte 
* Zastava Vanuatua

## Reference 
## Vanjski linkovi 
* Vanuatu na flagspot.net

Vanuatu
Kategorija:Vanuatu
Grb Božićnog ostrva

mini|desno|180px|Grb Božićnog ostrva
**Grb Božićnog ostrva** zvanični je simbol ove australijske vanjske teritorije. Njegova kompozicija zasnovana je na memorandumu bivše privatne kompanije Phosphate Mining Company of Christmas Island (PMCI). Sastoji se od štita plave boje na kojem se nalazi četiri manje i jedna veća zvijezda iz sazviježđa Južni krst, koje su izvedene iz australske zastave. Velika zvijezda na lijevoj strani ima osam krakova, dok ih na nacionalnoj zastavi ima sedam i poznata je kao zvijezda Commonwealtha, po jedna za svaku državu i još jedna koja predstavlja teritorije Australije.
Također, u opticaju je i grb na kojem se nalaze konture ostrva i golubica.
Vode predstavljaju Indijski okean, a stilizirano drvo i ruke izvedeni su iz mota Phosphate Mining Company of Christmas Island: "Pomaganje svijetu u njegovom razvoju". 

## Reference 
## Također pogledajte 
* Zastava Božićnog ostrva

Božićno ostrvo
Kategorija:Božićno ostrvo
Grb Kokosovih ostrva

**Grb Kokosovih ostrva** je nezvanični logo australijske spoljašnje teritorije, koja se nalazi u Indijskom okeanu. Heraldičko rješenje predstavljeno je javnosti 14. aprila 1986. ali do danas još nije dobilo zvaničan status teritorijalnog grba.  Na obje strane pored štita nalazi se po jedna palma ispod kojih je žuta traka sa zvaničnim nazivom teritorije na malajskom jeziku: "Maju pulu kita" ("Naše najvažnije ostrvo"). Štit je podijeljen na dva plava i dva bijela polja na kojima su naizmjenično prikazani riba i ptica. U Sredini štita je slovo "Z", a iznad štita je ruka koja drži crvenu ružu u čijem podnožju je crveno-bijeli vijenac. 

## Također pogledajte 
* Zastava Kokosovih ostrva

## Reference 
Kokosova ostrva
Kategorija:Kokosova ostrva
Polimorfizam (mineralogija)

mini|Jedinična ćelija rutila
mini|Jedinična ćelija anatasa
**Polimorfija** je sposobnost supstance da kristalizira u više od jedne kristalne strukture. Naprimjer, titanij-dioksid (TiO2) ima tri kristalne strukture: rutil, anatas i brukit. Ove tri strukture imaju isti hemijski sastav, ali različitu strukturu. Polimorfija kod hemijskih elemenata naziva se alotropija.

## Također pogledajte 
* Kristalni sistem

## Reference 
## Vanjski linkovi 
Kategorija:Mineralogija
Plastična supa

mini|desno|300px|Lokacije "Plastičnih supa"
"**Plastična supa**" ili "**plastična juha**" je naziv za smetljište, veličine oko 1,4 miliona km2, koje pluta Tihim okeanom. Otpad, sačinjen od plastičnih predmeta, između ostalog od fudbalskih lopti, odbačenih kajaka, lego-kockica i plastičnih vrećica, na okupu drže podvodne struje. Neželjeno "ostrvo" se nalazi na oko 500 nautičkih milja od obale Kalifornije, a proteže se sve do Japana, preko sjevernog Pacifika i Havaja.

Plutajuće smeće, koje nazivaju "plastičnom supom", poluprozirno je i leži tačno ispod vodene površine, pa ga nije moguće vidjeti na satelitskim fotografijama.

Američki okeanograf Charles Moore sasvim je slučajno otkrio "ostrvo smeća" 1997. godine, kada se vraćao kući sa regate. "Svaki put kad sam došao na palubu, pokraj broda je plutalo nekakvo smeće. Nije mi jasno kako smo uspjeli zagaditi tako veliku površinu?", pitao se Moore i upozorava kako se kroz narednu deceniju smeće može dvostruko povećati ne smanjimo li korištenje plastičnog otpada.

Zbog plastičnog otpada na godinu umire više od milion morskih ptica i 100.000 morskih sisara. Šprice, upaljači i četkice za zube, sve je to pronađeno u želucima uginulih morskih ptica.

Ali tolike količine smeća opasne su i za ljude. Hemikalije koje se nalaze u njemu lako mogu dospjeti u prehrambeni lanac. Sve što završi u okeanu, jednom završi u želucu životinja, a zatim i na našim tanjirima.

Ogromno ostrvo otpada sastavljeno je od dva dijela, a nalazi se sa obje strane Havaja. Petina je tog otpada u okeanu završila sa nekog broda ili naftne platforme, dok je sve ostalo stiglo sa obale.

Kategorija:Ekologija
Grab

* Grab (drvo), vrsta drveta

**Bosna i Hercegovina:**
* Grab (Ljubuški), naselje u općini Ljubuški
* Grab (Trebinje), naselje u općini Trebinje
* Grab (Trnovo, Federacija Bosne i Hercegovine), naselje u općini Trnovo (Federacija Bosne i Hercegovine)
* Grab (Trnovo, Republika Srpska), naselje u općini Trnovo (Republika Srpska)

**Crna Gora**:
* Grab (Bijelo Polje), naselje u općini Bijelo Polje
* Grab (Cetinje), naselje u općini Cetinje

**Hrvatska:**
* Grab (Trilj), naselje u općini Trilj
* Grab (Gračac), naselje u općini Gračac

**Srbija:**
* Grab (Lučani), naselje u općini Lučani
Tirit

**Tirit** je smjesa brašna, putera i žumanaca (od jaja) koja se često koristi kao nadjev u mnogim tradiocionalnim kolačima kao što su baklava, ružice i neki drugi. Postoji više različitih načina pravljenja tirita. Najčešće se tirit priprema tako što se na određenu količinu brašna dodaju žumancad i rastopljeni puter dok se sve mješa mikserom sasvim polako, tako da se prilikom mješanja dobiju mrvice zvane tirit. Nakon toga potrebno je tirit ostaviti da se suši neko vrijeme i potom je spreman za dodavanje u kolače.

## Reference 
## Vanjski linkovi 
Kategorija:Kulinarstvo
Link

**Link** je riječ iz engleskog jezika. Tačan prevod ove riječi je "halka" (u lancu), međutim, nakon postanka i širenja interneta i web stranica, riječ link je dobila i jedno slično ali drugo značenje. Sada se i u bosanskom jeziku koristi kao i u engleskom. U internet terminologiji riječ link znači "veza" na neki sadržaj na web stranici koju gledate ili na neku drugu web stranicu, ili na sadržaj neke druge web stranice. Link se razlikuje od običnog teksta u tome što prelazom računarskog miša preko njega primijetite da se taj dio teksta može kliknuti, a zatim (ako ga kliknete) vam se prikazuje sadržaj na koji vas taj link vodi.

## Jednosmjerni link 
**Jednosmjerni link** je link koji je povezan sa nekom drugom web stranicom. Poznat je još i pod nazivom direktni link.

## Povratni link 
**Povratni link** se također zove i recipročni link. Ovo znači da su web stranice uzajamno povezane linkovima. Naprimjer: stranica A sadrži link za stranicu B, a također i stranica B sadrži link na stranicu A. Ovaj način linkovanja je mnogo popularniji jer internet pretraživačima daje više podataka na uvid, a kod Google pretraživača čak pomaže u rangiranju web stranice.

## Ostali linkovi 
Postoji još nekoliko vrsta linkova, a to su:

* Trosmjerni linkovi
* Multi linkovi
* Automatski linkovi 
* itd...

## Također pogledajte 
* Mrtav link

Kategorija:Internet
Grb Cookovih Ostrva

thumbs|200px|desno|Grb Cookovih Ostrva
**Grb Cookovih Ostrva** zvanični je simbol ove ostrvske zemlje. Sastoji se od plavog štita, koji predstavlja njegovu središnju tačku i na kojem se nalazi 15 bijelih petokrakih zvijezda raspoređenih u krug (kao i na nacionalnoj zastavi). Štit podržavaju leteća riba (maroro) i bijela ptica (kakaia) *Gygis alba*, koji drže krst i koplje s Raratonge, najvećeg ostrva u sklopu Cookovih ostrva. Koplje koriste govornici tokom tradicionalnih debata. Iznad štita nalazi se šljem, ariki pokrivalo za glavu ("pare kura") od crvenog perja, koja simbolizuje važnost tradicionalnog sistema rangova, a na svitku ispod štita je natpis "*Cook Islands*" (Cookova Ostrva).
Grb je dizajnirao poglavica (mataiapo) poznat kao Papa Motu Kora iz sela Matavera na ostrvu Rarotonga. 

## Također pogledajte 
* Zastava Cookovih Ostrva

## Reference 
Cookova Ostrva
Kategorija:Cookova Ostrva
Grb Niuea

mini|desno|200px|Grb Niue iz 2021.

**Grb Niuea** zvanični je simbol ove tihookeanske ostrvske samoupravne teritorije. Najnoviji grb usvojen je u septembru 2021.  Prije njega, korišten je grb dizajniran 1974. kada je Niue stekao nezavisnost i pridružio se slobodnoj asocijaciji sa Novim Zelandom. 

## Dizajn grba iz 2021. 
Dizajn 2021 sastoji se od krune (koji predstavlja suverena kao šefa države), postavljene na plavom vanjskom krugu u obliku tradicionalnog ostrvskog vijenca od 14 školjki, koje predstavljaju 14 sela Niue. Vanjski krug okružuje zeleni unutrašnji krug s Hiapo platnenim dizajnom, koji predstavljaju fonua (zemljište), unutar kojeg je stilizirani dizajn drveta, koji predstavljaju život na ostrvu Niue. Ispod je tamno plava traka na kojoj je napisan moto "Atua, Niue Tukulagi" (Bog Niue, vječno) i dva Katoua (kleveta), koji predstavljaju odbranu i sigurnost. Između vanjskog i unutrašnjeg kruga su riječi "Zvanični grb Niue".

## Dizajn grba iz 1974. 
thumb|200px|desno|Grb Niuea od 1974-2021
Grb Niuea u svom središtu ima grb Novog Zelanda, koji ima izgled štita podijeljenog na pet dijelova. Bijeli štit se nalazi na svijetlo zelenoj pozadini.
U gornjem lijevom uglu nalazi se sazviježđe Južnog krsta, u gornjem desnom uglu je zlatno runo, snop pšenice u donjem lijevom uglu i dva ukrštena čekića u donjem desnom uglu. Preko sredine štita pojavljuje se bijela traka na kojoj se nalaze tri crna broda. Štit podržava žena obučena u bijelu haljinu koja nosi zastavu Novog Zelanda i predstavlja stanovništvo koje potječe od evropskih doseljenika (uglavnom britanskih) i maorskog ratnika naoružanog kopljem, koji predstavlja autohtono stanovništvo. Na čelu štita nalazi se kruna, a u podnožju štita je traka sa riječima "Novi Zeland". Grb je uokviren bijelim krugom s natpisom "Public Seal of Niue" (bosanski Zvanični grb Niuea) na vrhu, i "Niue" na dnu. 

## Također pogledajte 
* Zastava Niuea

## Reference 
Niue
Kategorija:Niue
Titracija

desno|200px|mini|Titracija:Titrant kaplje iz birete u rastvor analita i prikaz titracione krive
**Titracija** je uobičajeni laboratorijski metod kvantitativne hemijske analize. Može se upotrebljavati radi utvrđivanja koncentracija poznatih reaktanata. Pošto pri titraciji značajnu ulogu igra mjerenje zapremina, također je poznata i kao *volumetrijska analiza*. Reagent, koji se još naziva i *titrant*, poznate koncentracije (ili kao standardni rastvor) i zapremine, reaguje sa rastvorom analita (supstancije koja se analizira), čija koncentracija nije poznata.

## Proces titracije 
Koristeći kalibriranu biretu, dodaje se titrant, sve dok ne izreaguje supstanca koja se analizira (završna tačka). U *klasičnoj* titraciji između jake kiseline i jake baze, krajnja tačka titracije je dostignuta kada je pH vrijednost reaktanata približno jednaka 7. Za vizuelno određivanje završne tačke koriste se indikatori. Kiselinsko-bazni indikatori su slabe organske kiseline ili baze, koje mijenjaju boju u zavisnosti od pH vrijednosti rastvora. U zavisnosti od konstante disocijacije supstance koja se titrira, završna tačka će biti pri različitim vrijednostima pH. Zbog toga se izabira indikator koji mijenja boju u intervalu pH završne tačke.

Za kompleksometrijske i redoks titracije također postoje indikatori. Završnu tačku je moguće odrediti i drugim metodama (konduktometrija, potenciometrija, itd).

## Klasifikacija titrimetrijskih metoda 
Titrimetrijske metode analize se mogu svrstati u četiri klase:
# Kiselinsko-bazne titracije
# Kompleksometrijske titracije
# Taložne titracije
# Redoks titracije

Kod prve tri klase ne dolazi do promjene oksidacijskog stanja, dok kod redoks titracija dolazi do razmjene elektrona.

## Indikatori 
Pri titraciji se koriste mnogi (većinom vizuelni) indikatori. Naprimjer u jednostavnoj kiselinsko-baznoj titraciji , kao pH indikator se može koristiti fenolftalein koji postane ružičast pri pH vrijednosti od oko 8,2. Drugi primjer je indikator metil-oranž (*methyl-orange*), koji je crven u kiseloj sredini a žut u baznoj.

Međutim, pri nekim titracijama indikatori nisu ni potrebni. Naprimjer, redoks reakcija u kojoj je upotrijebljen kalijum permanganat (ružičasto/purpurno) kao titrant; kada se reducira, on postaje bezbojan zbog prelaska mangana iz oksidacijskog stanja +7 u +2.

## Također pogledajte 
* Kiseline
* Baza (hemija)

## Vanjski linkovi 
* Science Aid: Titracija (engl.) 
* Titracija: aparatura, tehnika i izračunavanje
* Freeware o titraciji - simulacija pH i volumenske krivulje, dijagrama distribucije i sl.

Kategorija:Analitička hemija
Morfin

mini|desno|300px|Hemijska struktura morfina

**Morfin** je alkaloid izolovan iz opijuma, osušenog soka iscijeđenog iz nezrelih čahura maka (lat. *Papaver somniferum*). Opijum je poznat ljudima od početka civilizacije. Godine 1804. otkriven je aktivni sastojak opijuma - morfin za koji se vjerovalo da predstavlja usavršeni opijum sa svim njegovim efektima, a bez stvaranja ovisnosti, pa se smatralo da je pouzdan, dugotrajan i siguran lijek, što je bila zabluda.

Od oko 13 kilograma svježeg opijuma, koji se dobije sa otprilike jednog hektara zasijanog makom, može se proizvesti oko 1,3&nbsp;kg morfina u obliku morfin hidrohlorida.

## Osobine 
Morfin je opioidni analgetik čiji su osnovni, terapijski značajni učinci, analgezija i sedacija. Veže se ponajviše na opioidne receptore i snažno ih aktivira. Dodatno se mogu javiti promjene raspoloženja kao euforija i disforija, pospanost i ošamućenost. Morfin djeluje depresorno na respiratorni centar i na refleks kašljanja, ublažava strah, osjećaj umora i gladi, sužava zjenice, povećava tonus glatke muskulature gastrointestinalnog i urinarnog trakta. Morfin je smeđi prah, a zanimljivo je da se u želucu hidrolizira u inaktivni derivat. Stoga, običnim tabletama ga nije uputno primjenivati, jer mu je učinak izuzetno slab. Donedavno koristio se samo parenteralno. Međutim, danas su napravljene napredne formulacije acidorezistentnih kapsula koje se mogu uspješno primijeniti i oralno.

## Također pogledajte 
* Opioid
* Opijum

## Reference 
Kategorija:Analgetici
Kategorija:Psihoaktivne droge
Friedrich Wilhelm Adam Sertürner

**Friedrich Wilhelm Adam Sertürner** (19. juni 1783, Paderborn - 20. februar 1841, Hamelin) je bio njemački farmakolog koji je otkrio morfin 1804. godine.

Kao student farmacije u Paderbornu, prvi je izolirao morfin iz opijuma. Izolirani alkaloid *morfijum* nazvao je po bogu snova iz grčke mitologije *Morfeusu*. Morfin je bio ne samo prvi alkaloid izoliran iz opijuma, nego prvi alkaloid uopće koji je izoliran iz neke biljke. Tako se Sertürner može smatrati kao prva osoba koja je izolirala neki aktivni sastojak povezan s nekom medicinskom biljkom.

U godinama koje su uslijedile nakon toga, on je istraživao efekte morfina. Nakon 1815. morfin je ušao u široku upotrebu, Već 1809. Sertürner otvara svoju ličnu apoteku u gradu Einbeck. Kasnije, 1822. kupuje glavnu apoteku u Hamelinu (*Rathaus Apotheke*) gdje je radio do svoje smrti 1841.

## Reference 
Kategorija:Njemački naučnici
Kategorija:Rođeni 1783.
Kategorija:Umrli 1841.
Silicij-dioksid

**Silicij-dioksid** (SiO2) javlja se u tri alotropske modifikacije: kvarc, tridimit i kristobalit. Svaki od ova tri oblika postoji još u dvije modifikacije (α i β)

## Hemijske osobine 
Silicij-dioksid prilično je inertan. Ne reagira s kiselinama, osim sa fluorovodoničnom kiselinom (HF). Taljenjem s alkalnim hidroksidima prelazi u rastvorljive silikate:

:SiO2 + 2 NaOH → Na2SiO3 + H2O

Kiselina koja odgovara silicij-dioksidu naziva se *ortosilikatna kiselina*, ali se ne može dobiti kao kod oksida nemetala rastvaranjem u vodi, jer je silicij-oksid netopiv u vodi i organskim otapalima. Najlakši način je hidroliza silicij-tetrahlorida:

:SiCl4 + 4 H2O → H2SiO4 + 4 H+ + 4 Cl-

Ova kiselina u monomolekularnom obliku postoji pri pH oko 3,2. Pri nižim ili višim vrijednostima počinje polimerizirati.

Soli silikatnih kiselina nazivaju se *silikati*. Samo se alkalni silikati rastvaraju u vodi. Polimerizirana silikatna kiselina prelazi u gel, čijim sušenjem nastaje silikagel.

## Upotreba 
mini|Struktura silikona|lijevo

Silicij-dioksid jedna je od osnovnih komponenata u proizvodnji stakla. Važnu grupu minerala čine silikatni minerali. Zamjenom OH-grupa u silikatnoj kiselini organskim radikalima moguće je kontrolirati reakciju kondenzacije, pri čemu nastaju polimerni spojevi strukture slične ketonima R2C=O, pa se nazivaju silikoketoni ili **silikoni**.

## Reference 
Kategorija:Spojevi silicija
Kategorija:Oksidi
Kategorija:Aditivi sa E-brojem
Gniezno

**Gniezno** je grad u zapadnom dijelu centralne Poljske u Velikopoljskom vojvodstvu. On je bio glavni grad Poljske od 10. do 11. st.

Prvi arheološki nalazi o ljudskim naseljima na ovom području potiču iz kasnog paleolita. Rana slovenska naselja na brdu Leh i Djevojačkom brdu potiču iz 8. vijeka. Početkom 10. vijeka ovdje su se nalazila svetilišta religije starih Slovena. Vojvodsko utvrđenje podignuto je prije 940. na brdu Leh i okruženo sa utvrđenim naseljima.

## Vanjski linkovi 
* http://www.gniezno.home.pl/
*

Kategorija:Gradovi u Poljskoj
Kalorimetrija

[mini|desno|240px|Prvi kalorimetar na svijetu na bazi [leda kojeg je koristio Antoine Lavoisier i Pierre-Simon Laplace, na zimu 1782-83, pri istraživanju toplote kod raznih hemijskih promjena]]
**Kalorimetrija** je nauka koja se bavi mjerenjem toplote hemijskih reakcija ili fizičkih promjena. Ona obično uključuje upotrebu kalorimetra. Riječ *kalorimetrija* potječe od latinske riječi *calor* što znači toplota. Začetnikom kalorimetrije se smatra škotski fizičar i naučnik Joseph Black, koji je prvi napravio razliku između toplote i temperature.

## Indirektna kalorimetrija
Indirektna kalorimetrija računa toplotu koju proizvode živi organizmi putem disanja, pretvaranja hrane u energiju i slično. Lavoisier je primijetio 1780 da se proizvodnja toplote može predvidjeti, koristeći multiregresiju, na osnovu trošenja kisika koji je potreban za sagorijevanje pri ovim procesima. Naravno, toplota koju generišu živa bića se također može mjeriti putem direktne kalorimetrije, tako što se cijeli živi organizam postavi unutar kalorimetra. (npr. žabe, insekti i slično)

## Kalorimetrija pri konstantnoj zapremini
Kalorimetrija pri konstantnoj zapremini je kalorimetrija koja se vrši uz zadržavanje jednake zapremine. Ovo uključuje i korištenje kalorimetra koji omogućuje takvo zadržavanje. Pošto se u kalorimetriji sa konstantnom zapreminom ne vrši rad, toplota je jednaka promjeni unutrašnje energije u sistemu, tako da jednačina glasi (uz pretpostavku da je zapremina konstantna):

:q = C_V \Delta T = \Delta U \,

gdje su:
* ΔU - promjena unutrašnje energije
* ΔT - promjena temperature
* CV - toplotni kapacitet pri konstantnoj zapremini
Pošto se kod ove vrste kalorimetrije ne drži konstantan pritisak, toplota koja se izmjeri ne predstavlja promjenu entalpije.

## Kalorimetrija pri konstantnom pritisku
Kalorimetrija pri konstantnom pritisku se izvodi pomoću kalorimetra koji omogućava održavanje konstantnog pritiska. Prema prvom zakonu termodinamike toplota je:

:  q = \Delta U - w  \,

:  q = \Delta U - p \Delta V \,

:q = C_p \Delta T = \Delta H \,

gdje su:
* ΔH - promjena entalpije
* ΔT - promjena temperature
* Cp - toplotni kapacitet pri konstantnom pritisku

Toplota koja se izmjeri pri konstantnom pritisku predstavlja promjenu entalpije:

: q = \Delta H = H_\mathrm{konacno} - H_\mathrm{pocetno} \,

Ova formula je pojednostavljeni izraz za Hessov zakon.

## Reference
Kategorija:Termodinamika
Kategorija:Termohemija
Sklonište Brattleboro

**Sklonište Brattleboro** (Brattleboro Retreat) je privatna, neprofitna psihijatrijska bolnica koja je bila pionir u mentalnoj zaštiti u SAD. Smještena je na preko 4&nbsp;km2 zemljišta između rijeke Konetikat i poslovne četvrti  Brattleboro-a. Liječi sve psihijatrijske bolesti, dio je fonda Retreat Healthcare i član je Ivy League Hospitals. Originalni naziv bolnice je Utočište za umobolne Vermont (en. Vermont Asylum for the Insane).

,,Sklonište", kako je poznato, osnovala je Anna Marsh 1834, udovica Dr-a Perley-ja Marsh-a. Anna Marsh je obezbijedila bolnicu sa 10000 dolara od svog naslijeđa. Željela je da bolnica bude nezavisna i pomaže mentalnim bolesnicima. Uzimajući neka iskustva iz Skloništa Jork (York Retreat) u Engleskoj, Brattleboro je izmislio alternative užasnim zatvorima i metodama. Brattleboro se fokusira na moralni tretman koji vidi mentalnu bolest kao medicinsko stanje, a ne kao karakernu manu ili rezultat grijeha. Tretman stavlja akcenat na svježi vazduh, fizičku aktivnost, obrazovanje, terapeutsku farmu, rad u kuhinji i osoblje koje pomaže. Odvaja se od evropske moralne terapije ne fokusirajući se na to da li je pacijent bio ,,moralan" u prethodnom životu. Na neke od tehnika Skloništa Brattleboro su uticali Kvekeri i Benjamin Rush, ljekar i američki revolucionar.

## Lider u humanom tretmanu
Sklonište Brattleboro je poznato po humanosti i primjeni najnovijih metoda njege. Uprava Skloništa je napravila: novine koje prave pacijenti, kuglanu, kapelu, pozorište, gimnaziju, polja za rekreaciju, hor pacijenata, književne diskusione grupe, klub za izlete, bolničku mljekaru, preduzeća kojima su upravljali pacijenti i bazen, prvi na svijetu. Pacijenti su često vođeni na putovanja i lokalna zajednica se često pridruživala pacijentima na proslavama. Ustanova nema ni ćelije ni ogradu.

## Kampus
U Lawton Hall-u se nalaze: gimnazija, pozorište, kancelarije, bazen, dnevna njega Mulberry Bush. Četvorostrana osvijetljena sahat kula nudi uspavanim pacijentima osjećaj prolaska vremena. Doskoro upravnik Skloništa je živio sa porodicom u glavnoj zgradi. Bolnica ima razne zgrade na imanju uključujući Retreat Tower koji izgleda kao dvorac, napravljen 1934. da obilježi 100-godišnjicu bolnice. 
Mljekara je sad odvojena od bolnice ali je dobro očuvana i funkcionalna. Pacijenti više ne rade u pekari ili stolarskoj radionici. Jedinice se prilagođavaju pacijentima i zovu se po penzionisanim ljekarima (npr. Tyler i Osgood). Zatvoreni bazen u Lawton Hall-u je bio prvi bazen u nekoj bolnici na svijetu. Zatvoren je poslije izbijanja poliomielitisa (van Vermonta) i nikad nije ponovo otvoren. Bolnica ima i teniske terene i otvoreni bazen. Imanje bolnice je otvoreno javnosti za pješačenje i skijanje.
## Vanjski linkovi 
* http://www.brattlebororetreat.org/

Kategorija:Psihijatrijske bolnice u Sjedinjenim Američkim Državama
Vladislav Veselinov

**Vladislav Veselinov**, nadimak Buca, rođen u Novom Kneževcu, Jugoslavija, 21. januara, 1982. godine, je bosanskohercegovački rukometaš i član Bosanskohercegovačke rukometne reprezentacije koji igra u Švicarskoj za Kadetten Schaffhausen.

## Karakteristike
*Pozicija: kružni napadač
*Visina: 190&nbsp;cm 
*Težina: 100&nbsp;kg  
*Klub: Kadetten Schaffhausen

Kategorija:Bosanskohercegovački rukometaši
Kategorija:Biografije, Novi Kneževac
Kategorija:Rođeni 1982.
Stepena funkcija

* Statistička snaga
* Monom
* **Stepena funkcija**: Funkcija oblika f(x)=x^{a} \!\ , gdje je *a* realan broj. Pogledajte članak eksponencijacija.
10 (LL Cool J)

mini|LL Cool J
***10*** je deveti album repera LL Cool J’a koji je izdao Def Jam Recordings. Album je izdan u oktobru 2002 godine i dostigao drugo mjesto na Američkoj top-listi.

## Spisak pjesama
#  "Intro" – 1:04
#  "Born To Love You" (feat. Kandice Love) – 3:42
#  "Luv U Better" (featuring Marc Dorsey) – 4:47
#  "Paradise" (feat. Amerie) – 4:35
#  "Fa Ha" – 4:55
#  "Niggy Nuts" – 3:40
#  "Amazin'" (feat. Kandice Love) – 3:58
#  "Clockin' G's" – 4:08
#  "Lollipop" – 4:45
#  "After School" (feat. P. Diddy) –  4:39
#  "Throw Ya L's Up" – 3:52
#  "U Should" – 4:20
#  "10 Million Stars" – 4:01
#  "Mirror Mirror" – 4:26
#  "Big Mama (Unconditional Love)" (feat. Dru Hill) – 5:34
#  "All I Have" duet sa Jennifer Lopez – 4:14

## Reference 
## Vanjski linkovi
* http://www.allmusic.com/album/r613192
* http://www.metacritic.com/music/artists/llcoolj/10?q=ll%20cool%20j
* http://www.popmatters.com/pm/review/llcoolj-10/ 
* http://www.tower.com/10-ll-cool-j-cd/wapi/106670325 

Kategorija:Albumi LL Cool J-ja
Kategorija:Albumi iz 2002.
Epifiza

mini|desno|250px|Lokacija pinealne žlijezde
**Epifiza** ili **pinealna žlijezda** (lat. *Glandula pinealis*) je mala endokrina žlijezda u mozgu, locirana između moždanih hemisfera. Kod čovjeka ova žlijezda je veličine zrna graška. Epifiza luči melatonin koji reguliše budnost i spavanje. Kod životinja melotonin je zadužen za funkciju polnog nagona, ponašanje, rast krzna, kamuflažu i zimski san. Glavne ćelije u epifizi koje luče hormon se zovu pinealociti.

## Reference 
## Vanjski linkovi 
* http://www.ajnr.org/content/19/9/1631.full.pdf

Kategorija:Žlijezde
Kategorija:Cirkadijani ritam
Kategorija:Endokrini sistem
Kategorija:Epitalamus
Kategorija:Glava i vrat
Kategorija:Fiziologija spavanja
Konstanta

**Konstanta** je nešto se se ne mijenja, tokom vremena ili bilo kako drugačije: to je fiksna vrijednost. U većini područja, termin konstanta je antonim od "varijabla", međutim, u matematici, matematička varijabla može se nekada nazvati i konstantom. 
__TOC__

### U fizici i hemiji
* Fizikalna konstanta, fizikalna veličina za koju se vjeruje da je i univerzalna u prirodi i konstantna u vremenu, kao što je *c*, brzina svjetlosti, ili *h*, Planckova konstanta
* Matematička konstanta, realan brojsa jedinstvenim matematičkim osobinama
* Kosmološka konstanta, obično se označava sa Λ, kao parametar koji "popravlja" originalnu jednačinu opće teorije telativnosti, koju je uveo Einstein, te je važna za određivanje konačne sudbine svemira, kakvu ova teorija predviđa
* Vremenska konstanta,označava se obično sa τ
* Konstanta brzine reakcije, često se označava sa *k* ili λ, vrijednost koja karakteriše brzinu hemijske reakcije

### Ostalo 
* USS *Constant*
* The Constant, epizoda serije Lost
Grafik funkcije

Pod **grafikom funkcije** najčešće se podrazumijeva vizualni prikaz ponašanja neke funkcije (npr., definisane nad realnom pravom) kad promjenjiva uzima različite vrijednosti iz domena funkcije.

Formalna definicija mogla bi glasiti ovako:
Grafik funkcije f definirane nad skupom D(f) u oznaci G(f) jest skup tačaka u ravni definiran sa:

G(f) = \{(x,f(x))|x\in D(f)\}

Uobičajeno je da se domen D(f) funkcije f predstavlja na x- osi, a rang R(f) na y- osi Descartesovog pravouglog koordinatnog sistema u ravni. Uređeni par (x_1,f(x_1)) predstavlja tačku u ravni xOy. Skup svih takvih tačaka određuje u ravni xOy krivu koju nazivamo **grafikom** funkcije f.

## Također pogledajte 
* Derivacija
* Jednačina

Kategorija:Grafikoni
Kategorija:Funkcije i preslikavanja
Domen (matematika)

U matematici, **domen** date funkcije je skup "unosa" vrijednosti za koje je funkcija definisana. Za primjer, domen kosinusa bili bi svi realni brojevi, dok je domen kvadratnog korijena brojevi veći ili jednaki nuli (ignorišući kompleksne brojeve u oba slučaja). U predstavljanju funkcije u *xy* koordinatnom sistemu, domen je predstavljen na *x*-osi (ili apscisi).
mini|250px|Funkcija *f*(*x*) = √*x* ima domen sve brojeve između nule i pozitivne beskonačnosti

## Formalna definicija 
Za datu funkciju *f*:*X*→*Y*, skup *X* unosnih vrijednost je **domen** od *f*; skup *Y* je kodomen od *f*.

Rang od *f* je skup svih izlaznih vrijednosti od *f*; to je skup \{ f(x) : x \in X \}. Rang od *f* može biti isti skup kao i kodomen ili može biti odgovarajući podskup istog. Općenito, on je manji od kodomena osim ako je funkcija *f* surjektivna funkcija.

Dobro definisana funkcija mora preslikavati svaki element svog domena u element u njenom kodomenu. Naprimjer, funkcija *f* definisana sa

: f(x) = \frac {1}{x}

nema vrijednosti za f(0).

## Također pogledajte 
* Rang (matematika)
* Kodomen
* Surjektivna funkcija
* Injektivna funkcija 
* Bijekcija
* Dekompozicija domena
* Lipschitzov domen

## Reference 
Kategorija:Funkcije i preslikavanja
Kategorija:Osnovni koncepti u teoriji skupova
Kraft Foods

**Kraft Foods Inc.** je najveća kompanija za proizvodnju hrane i vodeća u Sjevernoj Americi i druga po redu vodeća u svijetu nakon Nesstle SA.Kraft je razvio velike lance prehrane, a njegovu ponudu spada raznovrsna hrana Čokolada, sir, Tjestenina, Kafa, Sokovi.Svoju proizvodnju vrši u nekoliko zemalja.Najveći brendovi su joj Velveeta i Milka.

## Brendovi 
Kraft od svog postojanja proizvodi najveće brendove na svijetu ova je njihova lista:

* A1 Steak Sauce
* Africana Romania
* Ali Coffee
* Arrowroot
* Athenos
* Back to Nature
* Baker's chocolate 
* Better Cheddars
* Boca Burger
* Bonox
* Breakstone's ili Knudsen's
* Brooke Bond
* BullsEye Barbecue Sauce
* California Pizza Kitchen
* Calumet Baking Powder
* Cameo 
* Capri Sun
* Carte Noire
* Charada (Peru)
* Kraft Cheese Nips
* Cheez Whiz
* Chicken in A Biskit
* Chips Ahoy!
* Claussen
* Clight
* Club Social
* Cool Whip
* Corn Nuts
* Coronita (Peru)
* Côte d'Or 
* Country Time
* Cracker Barrel 
* Crystal Light
* Daim (Šveska)
* Dairylea
* DiGiorno
* Easy Cheese
* Eden processed cheese loaves (Filipini)
* Eden Singles processed cheese slices (Filipini)
* Estrella (Švedska, Finska)
* Field (Peru)
* Filipinos (Španija) & Portugal)
* Freia (Skandinavia)
* Fruit2o
* General Foods International
* Gevalia
* Grey Poupon
* Handi-Snacks
* Honey Maid
* Jack's Pizza
* Jacobs Coffe
* Japp (Skandinavia)
* Jell-O
* Jet-Puffed Marshmallows
* Jet-Puffed Marshmallow Creme
* Kaffee HAG
* Kenco (UK)
* Knox gelatin
* Knudsen (
* Kong Haakon (Norveška)
* Kool-Aid
* Kraft BBQ Sauce
* Kraft Caramels
* Kraft Macaroni and cheese * Kraft Mayo
* Kraft Peanut Butter
* Kraft Singles
* Kraft Salad Dressings
* Kraft Sandwich Spread (Filipini)
* Lacta (Brazil)
* Maarud (Norveška)
* Marabou 
* Maxwell House
* Milka

* Miracoli
* Mostro (Peru)
* Nabisco
* Nabob 
* Non-Stop
* O'boy (Skandinavia & Estonia)
* Oreo
* Oscar Mayer
* Grated 
* Philadelphia cream cheese
* Pigrolac
* Planters
* Poiana Rumunska
* Polly-O
* Post Cereal
* P'tit Québec
* Premium
* Pretzels
* Prince Polo
* Ritz
* Seven Seas
* Shake 'n Bake
* Simmenthal
* Snackabouts
* SnackWells
* South Beach Living
* Starbucks
* Stove Top stuffing
* Suchard
* Svoge (Bugarska)
* Taco Bell
* Tang
* Tassimo
* Teddy Grahams
* Terry's
* Terry's Chocolate Orange
* Toblerone
* Tombstone
* Triscuit
* Twist
* Vegemite
* Velveeta

## Vanjski linkovi 
* Zvanična stranica

Kategorija:Kompanije osnovane 1903.
Bolnica Bootham Park

**Bolnica Bootham Park** (Bootham Park Hospital) je psihijatrijska bolnica, dio fonda North Yorkshire and York Primary Care Trust i smještena je u Bootham-u.

Sagrađena je kao Utočište za ludake okruga Jork (York County Lunatic Asylum), javnim samodoprinosom od 1772. do 1777. i jedna je od najstarijih psihijatrijskih bolnica u Sjevernoj Engleskoj. Dizajnirao ju je John Carr, arhitekta iz Jorka.

Bolnica posjeduje jedini poznati portret Sir Jeffrey-ja Dunstan-a (1759-1796).

## Reference 
## Vanjski linkovi 
Kategorija:Psihijatrijske bolnice u Ujedinjenom Kraljevstvu
Svjetsko prvenstvo u biatlonu 2008.

**Svjetsko prvenstvo u biatlonu 2008.** bilo je prvenstvo koje je održano zajedno za muškarce i za žene od 8. do 17. februara 2008. u švedskom Östersundu.  U muškoj konkurenciji ovo je bilo 42. po redu, a u ženskoj 24. prvenstvo. Ukupno je održano pet utrka za koju se dodjeljene medalje: pojedinačne utrke u obje konkurencije, sprint, utrke štafeta (žene) u ženskoj i 4 × 7,5&nbsp;km u muškoj konkurenciji, utrke u potjeri u muškoj konkurenciji na 12,5&nbsp;km, i u ženskoj na 10&nbsp;km, utrka u masovnom startu na 15&nbsp;km za muškarce i 12,5&nbsp;km za žene. Ove godine je održano po četvrti put takmičenje u mješovitoj štafeti na 2x6 km/2x7,5&nbsp;km.

## Države učesnice 
U svakoj disciplini mogu biti prijavljena četiri takmičara iz svake zemlje, dok branioci naslova nastupaju pod posebnim statusom i oni ne potpadaju pod pravilo od četiri takmičara. Za reprezentaciju Bosne i Hercegovine takmičili su se Aleksandra Vasiljević i Nemanja Košarac.

## Termini 
## Muškarci 
### Osvajači medalja 
### Bilans medalja 
## Žene 
### Osvajači medalja 
### Bilans medalja 
## Mješovito 
### Osvajači medalja 
### Bilans medalja 
## Pojedinačne medalje 
## Ukupan broj osvojenih medalja 
; Žene

; Muškarci

; Mješovito

; Ukupno

## Napomene
## Reference 
## Vanjski linkovi 
 * Svi rezultati Svjetskih prvenstava u biatlonu

Kategorija:2008. u Švedskoj
Kategorija:Sportska takmičenja u Švedskoj
Kategorija:2008. u biatlonu
Kategorija:Svjetsko prvenstvu u biatlonu 2008.
2008
Kategorija:Sport u Östersundu
Kategorija:Biatlon u Švedskoj
Fluorovodik

**Fluorovodik** ili hidrogen-fluorid (HF) je spoj u kojem fluor ima oksidacijsko stanje -1.

## Dobijanje 
Dobija se reakcijom između kalcij-fluorida i sulfatne kiseline:

:CaF2 (s) + H+ + HSO4- → CaSO4 (s) + 2 HF (g)

Bezvodni HF se dobija po reakciji:

:NaHF2 (s) → NaF (s) + HF (g)

## Osobine 
[mini|lijevo|[Vodikova veza između molekula HF]]

Zbog prisustva vodikove veze, fluorovodik je tečnost, čija je tačka ključanja +20&nbsp;°C. Miješa se s vodom i komercijalno dolazi kao 40%-tni rastvor. Vodeni rastvor fluorovodika se naziva fluoridna kiselina. Ako rastvor dospije na kožu, uzrokuje gnojne rane.
Bezvodni HF nije hemijski reaktivan, ali u prisustvu tragova vode reaguje s metalima i njihovim oksidima. Fluorovodik reaguje sa silicij-dioksidom, pri čemu se oslobađa gasoviti SiF4. Kako je silicij-dioksid glavna komponenta stakla, HF se ne smije držati u staklenom posuđu.

:SiO2 (s) + 4 HF → SiF4 (g) + 2 H2O

## Također pogledajte 
* Fluoridna kiselina

## Reference 
## Vanjski linkovi 
* Fluorides, Hydrogen Fluoride, and Fluorine  na ATSDR. Retrieved September 30, 2019
* CDC - NIOSH Pocket Guide to Chemical Hazards
* Hydrogen Fluoride Fact Sheet na Toxics Use Reduction Institute

Kategorija:Spojevi fluora
Kategorija:Neorganska otapala
Urbana ekologija

**Urbana ekologija** je jedna od osnovnih disciplina urbanizma, kao interdisciplinarne djelatnosti. Ona se bavi proučavanjem stanja naselja kao životne sredine u odnosu na 3 osnovna ekološka elementa: tlo, vodu i zrak, izučavanjem različitih poremećaja prirodnih procesa i mogućnostima sanacije takvih problema.

## Također pogledajte 
* Ugljik dioksid
* Globalno zatopljenje

## Vanjski linkovi 
* [www.hrcak.srce.hr: URBANA EKOLOGIJA I DRUŠTVENI UZROCI DEVASTIRANJA OKOLIA GRA\ENJEM Boris MORSAN, Maja VAHČIĆ LUŠIĆ, Ivan MLADINA Arhitektonski fakultet, Zagreb
* Agencija za urbanu ekologiju, Barcelona 
* Urbana ekologija, Australija
* Centar za urbanu ekologiju, Brisel, Belgija
* Baltimore Ecosystem Study 
* Safari 7, Urban Ecology Podcasts
* Central Arizona - Phoenix LTER
* Principles of Ecological Design- knjiga
* Ecological Urban Design - Archinode Studio
* ARCUE Australian Research Centre for Urban Ecology
* Urban Ecology Center, u Milwaukee, WI
* Urban Ecology in Buenos Aires - Universidad Nacional de General Sarmiento
* Urban Ecology Research Laboratory at the University of Washington
* Los Angeles: A History of the Future (Historija budućnosti)
* Institut za urbanu ekologiju (Cambridge, MA) 
* Center for Urban Restoration Ecology 
* BioCity@UniSA research centre
* Center for Urban Ecology at Butler University 
* The Trust for Urban Ecology, London
* Perspectives on Urban Ecology III 

Kategorija:Ekologija
Divljač

[mini|250px|[Fazan, tipičan primjer pernate divljači]]
**Divljač** predstavlja populaciju životinja koja živi slobodno u prirodi, i na površinama namjenjenim za njihovo uzgajanje, a lovi se radi hrane ili sporta.

Sa lovačkog stanovišta divljač je podjeljena na divljač visokog i niskog lova. Divljač visokog lova je uglavnom krupna dlakava i pernata divljač. Sva ostala manja divljač kod kojih nije lako moguće utvrditi kvalitet, pol i druge karakteristike spada u divljač niskog lova.

Vrste koje spadaju u divljač koja se lovi za hranu su različite u raznim dijelovima svijeta. Na to utiče klima, raznolikost životinja, kao i lokalni ukus i lokalna svijest koje životinje treba loviti.

## Meso 
Meso divljači vrlo je karakterističnog oštrog okusa. Zbog toga što je divljač u stalnom kretanju i potrazi za hranom meso je žilavije i posjeduje vrlo nizak udio masnoće i kalorija.

## Reference 
## Također pogledajte 
* Divlje životinje

Kategorija:Lov
Kategorija:Meso
Septembarski pogrom

**Istanbulski pogrom** ili **Septembarski pogrom** (grčki: *Σεπτεμβριανά*; turski: 6–7 *Eylül Olayları*) bio je niz državno sponzoriranih antigrčkih masovnih napada usmjerenih prvenstveno na grčku manjinu u Istanbulu 6. i 7. septembra 1955. Pogrom je orkestrirala vladajuća Demokratska stranka u Turskoj u saradnji s raznim sigurnosnim organizacijama (Grupa za taktičku mobilizaciju, Kontragerilska grupa i Nacionalna sigurnosna služba). Događaje je pokrenuo bombaški napad na turski konzulat u Solunu, Grčka, - kuću u kojoj je 1881. rođen Mustafa Kemal Atatürk. Bombu je zapravo postavio turski vratar u konzulatu, koji je kasnije uhapšen i priznao krivicu. Turska štampa je šutjela o hapšenju, a umjesto toga je insinuirala da su Grci aktivirali bombu.

Pogrom se povremeno opisuje kao genocid nad Grcima, budući da, prema Alfredu-Mauriceu de Zayasu, uprkos relativno malom broju smrtnih slučajeva, "zadovoljava kriterije člana 2 Konvencije o sprečavanju i kažnjavanju zločina genocida (UNCG) iz 1948. jer je namjera da se u potpunosti ili djelimično uništi grčka manjina u Istanbulu bila očito prisutna, a pogrom je orkestrirala vlada turskog premijera Adnana Menderesa" i "Kao rezultat pogroma, grčka manjina je na kraju emigrirala iz Turske". Policija je uglavnom bila neefikasna, a nasilje se nastavilo sve dok vlada nije proglasila vanredno stanje u Istanbulu, pozvala vojsku i naredila joj da uguši nerede. Materijalna šteta procijenjena je na 500 miliona američkih dolara (što je ekvivalentno 5.869 miliona dolara u 2024. godini), uključujući paljenje crkava i uništavanje prodavnica i privatnih kuća. na oko 7.000 u 1978. Samo u Istanbulu, stanovništvo koje govori grčki smanjilo se sa 65.108 na 49.081 između 1955. i 1960. dok je, prema Human Rights Watchu (2006), njihov broj procijenjen na 2.500.

Napadi su opisani kao nastavak procesa turkifikacije koji je započeo padom Osmanskog Carstva, budući da je otprilike 40% napadnute imovine pripadalo drugim manjinama.

Godine 2009. tadašnji turski premijer Erdogan rekao je da je Turska počinila greške i da: "Te manjine s različitim etničkim identitetima protjerane su iz naše zemlje u prošlosti. To je bio rezultat fašističke politike."

## Također pogledajte 
* Genocid nad Armenima

## Vanjski linkovi 
*Stellungnahme des Ökumenischen Rats der Kirchen in Österreich (ÖRKÖ): *Vor 50 Jahren zerstörte ein Pogrom das alte Konstantinopel*
*Schrift der qantara: *Pogrom an Istanbuler Griechen - Die dunkelste Nacht der Istiklal*
*Schrift zu der Ausstellung *Eine beschämende Geschichte - Fotodokumentation über die Pogrome vom 6./7. September 1955* der TÜDAY e.V.

## Reference 
Kategorija:Historija Turske
Kategorija:Istanbul
Kategorija:Sukobi u 1955.
Kategorija:1955. u Turskoj
Najviša internetska domena

**Najviša internet domena** ili **vršna domena** (engl. **TLD**, skraćenica za **Top-level domain**) je internet domena na najvišem nivou hijerarskog imenskog sistema za domene na Internetu. Označena je slovima poslije zadnje tačke u imenu domene. Naprimjer, kod imena domene *wikipedia.org* najviša domena je .org.

## Vrste najviših domena 
IANA trenutno klasificira najviše internet domene u sljedeće grupe:

* Državni najviši domeni (engl. *country-code top-level domain*, ili skraćeno *ccTLD*): Domeni napravljeni za države ili (nezavisne) teritorije. Sastoje se od dva slova (primjer: .ba za Bosnu i Hercegovinu), što je (osim nekoliko historičnih izuzetaka) jednako dvoslovnoj ISO 3166 kodi.
* Internacionalizovani državni najviši domeni (engl. *internationalized country code top-level domains*, ili skraćeno *IDN ccTLD*): Državni najviši domeni koji koriste ne-latinska slova u imenu
* Generički najviši domeni (engl. *generic top-level domain*, ili skraćeno *gTLD*): koje se barem teorijski koriste za određenu vrstu organizacija, naprimjer .com za komercijalne organizacije. Sastoje se od tri ili više slova.
* Infrastrukturni najviši domeni (engl. *infrastructure top-level domain*):  Najviša internet domena .arpa jedina je potvrđena te vrste. Održava je organizacija IANA u ime IETF-a.

## Također pogledajte 
* Spisak internetskih domena

## Reference 
## Vanjski linkovi 
*  "Državni top level domen .ba", na *utic.unsa.ba*.
*  IANA TLD spisak

Kategorija:Najviša internetska domena
Kategorija:Identifikatori
Južna Georgia

**Južna Georgia** (, u Argentini nazvano *Isla San Pedro*) jeste ime ostrva kao i naziv za grupu ostrva kojima pripada i ovo. Ovo područje se politički smatra dio britanske prekomorske teritorije "Južna Georgia i Južna Sendvička Ostrva", a teritorijalne pretenzije na ostrvo ima i Argentina.

## Geografija 
Ostrvo se nalazi u području južnog Atlatskog okeana, oko 1.400&nbsp;km od istočne obale Južne Amerike (obale Argentine) odnosno istočno od Folklandskih ostrva.

### Ostrva i grupe ostrva 
U oblast ostrva Južna Georgia pripadaju sljedeće grupe ostrva i pojedinačna ostrva:
* glavno ostrvo Južna Georgia
* grupa ostrva Pickersgill
* grupa ostrva Dobrodošlice
* grupa ostrva Willis
* ostrvo Annenkov
* Ptičje ostrvo (*Bird Island*)
* Cooperovo ostrvo
* Travnato ostrvo (*Grass Island*)
* hridi i stijene Clerke i Shag Rocks (sa Crnom stijenom, *Black Rock*).

### Priroda 
thumb|lijevo|200px|Zaliv Stromness u Južnoj Georgiji
Glavno ostrvo Južna Georgia je dugo otprilike 160&nbsp;km i do 30&nbsp;km široko. Zahvata površinu od 3.756&nbsp;km², što čini 96% površine teritorije Južne Georgije i Južnih Sendvičkih Ostrva (3903&nbsp;km²). Na istočnoj obali ostrva nalazi se Grytviken, raniji glavni grad i najveće naselje Južne Georgije. Ono je danas nenaseljeno. Nedaleko odatle, u King Edward Pointu stacionirana su dva službenika britanske vlade i svojim porodicama. Ljeti, tu žive i četvorica uposlenika muzeja. Zimi u King Edward Pointu živi do devet istraživača Britanske Antarktičke Stanice (*British Antarctic Survey*), a ljeti bude i do 18 osoba. Stalna prisutnost uposlenika stanice služi i u političke svrhe, jer se time *cementira* britanski suverenitet nad ostrvima naspram argentinskih težnji za vlast nad ovim područjem.

Cijelo ostrvo je brdovito, obala razuđena, a površina veći dio godine pokrivena ledom. Ljeti gotovo 75% površine ostrva je pod ledom. Jedanaest vrhova na ostrvu je više od 2.000 metara nadmorske visine, a kao najviši vrh se smatra Mount Paget sa 2.934 metra.

## Historija 
Ostrvo je prvi put otkrio londonski trgovac Antoine de la Roché 1675. godine. Poslije njega do ostrva je došao španac Gregorio Jerez na trgovačkom brodu *Leon* 28. ili 29. juna 1756. godine.

James Cook je došao do Annenkovog ostrva u blizini obale Južne Georgije 14. januara 1775. a tri dana kasnije usidrio se u zalivu koji je nazvao Zaliv Possession. Cook i njegova posada su došli na obalu i sačinili kartu ostrva, te ga proglasili britanskim posjedom. Ostrvo je kasnije dobilo ime po britanskom kralju Georgeu III.

## Reference 
## Vanjski linkovi 
* Zvanična web stranica Južne Georgije (engl.)
* Zrakoplovna karta u razmjeri 1:1 000 000

Kategorija:Ostrva u Atlantskom okeanu
Kategorija:Sporna područja
Ruski hrt

mini|desno|300px|Ruski hrt

**Ruski hrt** (rus. ***борзая*** - brzo; koriste se i nazivi **borzoi**, **berzoj**, **borzoj**, **barzoj**, **barsoj**) je rasa pasa porijeklom iz Rusije. Primarna namjena ove pasmine je lov na veliku i nisku divljač, prije svega na vukove, danas se koristi kao pas za pratnju i trke. U FCI je priznat pod rednim brojem #193.

## Osobine 
Visina mužjaka iznosi 70 – 82&nbsp;cm, visina ženki je oko 5&nbsp;cm manja. Težina je od 35 do 45&nbsp;kg. Dlaka je poluduga, svilenkasta i lagano valovita ili kovrdžava. Svaka boja je dozvoljena. Borzoji su ponosni i samosvjesni, nisu dosadni već pomalo distancirani, dobroćudni i uravnoteženi. Svome gospodaru su vjerno odani i dobro čuvaju kuću, ali samo ako je to potrebno. Miran je i osjećajan i skoro nikada ne laje. Lakše podnosti hladnoću nego vrućine. Zahtjeva redovno češljanje i četkanje. U trku dostiže brzinu do 50&nbsp;km/h.

Kategorija:Rase pasa
Kategorija:Rusija
Adsorpcija

**Adsorpcija** je proces koji se dešava kada se plinski ili tekući rastvor akumulira na površini nekog čvrstog materijala ili, rjeđe, tekućine (adsorbenta), formirajući molekularni ili atomski film (adsorbat). Ovaj pojam se često zamijenjuje sa pojmom *apsorpcije*, međutim riječ je o sasvim drugačijem procesu. Oba ova procesa se mogu nazvati *sorpcijama*, dok je suprotan proces nazvan desorpcija.

Adsorpcija je operativna u većini prirodnih, bioloških i hemijskih sistema, te je široko upotrijebljena u industriji, kao npr. pri prečišćavanju voda, princip *aktivnog ugljena* itd. U analitičkoj hemiji, naročito u tehnikama poput hromatografije i izmjene iona, adsorpcija igra važnu ulogu tako da od odabira selektivno određenih adsorbensa, zavisi krajnji rezultat ispitivanja.

Osnova adsorpcije leži u energiji površine materijala. U većini materijala, svi atomi i molekule imaju određene veze (bilo one ionske, kovalentne ili metalne prirode) sa drugim atomima i molekulama. Izuzetak predstavljaju atomi koji se nalaze na površini materijala, jer nisu potpuno okruženi sa drugim atomima. Iz tog razloga, ti atomi imaju afinitet (veći ili manji) da formiraju veze s nekim drugim atomom koji se nađe u blizini.

## Adsorbenti 
mini|Aktivni ugljen korišten kao adsorbent|230x230piksel
Adsorbenti su obično materijali u formi praha, cijevi ili monolita sa hidrodinamičkom veličinom svojih čestica između 0,5 i 10&nbsp;mm. Potrebno je da imaju veliku otpornost od abrazije, visoku termalnu stabilnost i malehni prečnik mikropora, jer je kapacitet adsorbenta zavisan od veličine njegove površine. Postoje različiti tipovi industrijskih adsorbenata:
* Adsorbenti koji sadrže kisik - uglavnom su hidrofilni i polarni poput silikagela i zeolita
* Adsorbenti koji sadrže ugljik - obično su hidrofobni i nepolarni poput aktivnog ugljena
* Adsorbenti koji sadrže polimere - oni su polarne ili nepolarne funkcionalne grupe u poroznoj polimernoj matrici

## Također pogledajte 
* Apsorpcija (hemija)

## Reference 
## Vanjski linkovi 
* R.L. Narayan i T.S. King: *Hydrogen adsorption states on silica-supported Ru-Ag and Ru-Cu bimetallic catalysts investigated via microcalorimetry*, Thermochimica Acta, 1998, vol. 312, nos.1-2, str.105-114.
* C. Zupanc, A. Hornung, O. Hinrichsen i M. Muhler: *The Interaction of Hydrogen with Ru/MgO Catalysts*, Journal of Catalysis, 2002, vol. 209, str. 501-514.

* Adsorpcija sa aktivnim ugljenom

Kategorija:Fizikalna hemija
Kategorija:Analitička hemija
Kategorija:Kataliza
Kategorija:Separacijski procesi
Kategorija:Hemijski procesi